|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.decembrī** |  **Nr. GND/2024/** |
|  |  **(protokols Nr.;.p)** |

**Par Gulbenes pilsētas dzīvokļa īpašuma Viestura iela 35 - 6 atsavināšanu**

Izskatīts **[…]**, 2024.gada 10.novembra iesniegums (Gulbenes novada pašvaldībā saņemts 2024.gada 11.novembrī un reģistrēts ar Nr. GND/5.13.2/24/2298-P), kurā lūgts atsavināt izīrēto dzīvokļa īpašumu Viestura iela 35 - 6, Gulbene, Gulbenes novads, LV - 4401.

Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 11.5.apakšpunkts nosaka, ka pēc atsavināšanas ierosinājuma un šo noteikumu 4., 5. un 6. punktā minēto dokumentu saņemšanas, ņemot vērā šajos noteikumos minētos nosacījumus, atvasinātas publiskas personas lēmējinstitūcija, bet likumā noteiktajos gadījumos – tās noteikta iestāde vai amatpersona pieņem lēmumu par attiecīgās atvasinātās publiskās personas nekustamā īpašuma nodošanu atsavināšanai vai par pamatotu atsavināšanas ierosinājuma atteikumu.

1998.gada 1.maijā starp Gulbenes NSPU “JUMIS” un **[…]**, noslēgts īres līgums par dzīvokļa īpašumu Viestura iela 35 - 6, Gulbene, Gulbenes novads. Īres līguma termiņš noteikts 2002.gada 30.aprīlis.

2002.gada 1.maijā starp Gulbenes namu saimniecības pašvaldības uzņēmumu “JUMIS”, reģ. Nr. LV54603000121, un **[…]**, noslēgts īres līgums par dzīvokļa īpašumu Viestura iela 35 - 6, Gulbene, Gulbenes novads. Īres līguma termiņš noteikts 2007.gada 30.aprīlis.

2004.gada 21.oktobrī Gulbenes pilsētas dome pieņēma lēmumu (protokols Nr. 14; 4.) “Par dzīvojamās telpas īres līguma pārformēšanu”, ar kuru nolēma pārformēt īres līgumu dzīvoklim Viestura iela 35 - 6, Gulbene, Gulbenes novads, uz **[…]**, vārda, sakarā ar īrnieka nāvi.

2008.gada 30.decembrī starp Gulbenes pilsētas SIA Gulbenes Nami, reģ. Nr. LV54603000121, un **[…]**, noslēgts īres līgums Nr. 3147 par dzīvokļa īpašumu Viestura iela 35 - 6, Gulbene, Gulbenes novads. Īres līgums noslēgts pamatojoties uz iepriekš minēto 2004.gada 21.oktobra Gulbenes pilsētas domes lēmumu (protokols Nr. 14; 4.) “Par dzīvojamās telpas īres līguma pārformēšanu”. Īres līguma termiņš noteikts 2011.gada 30.decembris.

2012.gada 1.janvārī starp Gulbenes novada SIA Gulbenes Nami, reģ. Nr. LV54603000121, un **[…]**, noslēgts īres līgums Nr. 3147 par dzīvokļa īpašumu Viestura iela 35 - 6, Gulbene, Gulbenes novads. Īres līguma termiņš noteikts 2016.gada 31.decembris.

2017.gada 9.martā starp Gulbenes novada SIA Gulbenes Nami, reģ. Nr. LV54603000121, un **[…]**, noslēgts dzīvojamās telpas īres līgums Nr. JM - 3147 par dzīvokļa īpašumu Viestura iela 35 - 6, Gulbene, Gulbenes novads. Īres līguma termiņš noteikts 2022.gada 8.marts.

2022.gada 1.aprīlī starp SIA “Gulbenes Nami”, reģ. Nr. 54603000121, un **[…]**, noslēgta vienošanās par dzīvojamās telpas īres līguma termiņa pagarināšanu dzīvokļa īpašumam Viestura iela 35 - 6, Gulbene, Gulbenes novads. Īres līguma termiņš noteikts 2027.gada 31.marts.

2023.gada 28.novembrī starp SIA “Gulbenes Energo Serviss”, reģ. Nr. LV54603000121, un **[…]**, noslēgts dzīvojamās telpas īres līguma pārjaunojums Nr. GES/1.33/23/525 par dzīvokļa īpašumu Viestura iela 35 - 6, Gulbene, Gulbenes novads. Īres līguma termiņš noteikts 2027.gada 31.marts.

Lai arī starp noslēgtajiem īres līgumiem ir konstatējami pārtraukumi, SIA “Gulbenes Energo Serviss”, reģ. Nr. LV54603000121, 2024.gada 9.decembra izziņā Nr. GES/2024/1.3/910 apliecina, ka rēķini par īres maksu un komunālajiem pakalpojumiem dzīvokļa Viestura iela 35 - 6, Gulbene, Gulbenes novads, īrniekiem gan **[…]**, gan **[…]**, ir piestādīti katru mēnesi, bez pārtraukumiem, kopš pirmā noslēgtā īres līguma. Tātad, īrnieki **[…]** un **[…]** dzīvokli Viestura iela 35 – 6, Gulbene, Gulbenes novads, faktiski ir lietojuši un veikuši rēķinu apmaksu arī laikā, kad īres līguma termiņš bija beidzies.

2002.gada 1. janvārī stājās spēkā likums “Par palīdzību dzīvokļa jautājumu risināšanā”, kas nosaka, ka palīdzības reģistrs iekārtojams katrā pašvaldībā, kurā ir personas, kas vēlas un ir tiesīgas saņemt palīdzību. Viens no palīdzības veidiem – pašvaldībai piederošā vai tās nomātās dzīvojamās telpas izīrēšana. Lēmumu par reģistrēšanu palīdzības reģistrā un dzīvojamās telpas izīrēšanu pieņem pašvaldības dome. Minētā likuma 20.pants nosaka, ka šajā likumā paredzētajos gadījumos un noteiktajā kārtībā izīrētās dzīvojamās telpas netiek nodotas privatizācijai, tās nevar iegūt īpašumā līdz dzīvojamās mājas privatizācijai un tās nav pārdodamas vai citādi atsavināmas dzīvojamo telpu īrniekiem vai citām personām.

Ņemot vērā, ka sākotnējais dzīvojamo telpu īres līgums ar **[…]** noslēgts pirms likuma “Par palīdzību dzīvokļa jautājumu risināšanā” stāšanās spēkā un dzīvokļa īpašums nav piešķirts kā palīdzība dzīvokļu jautājumu risināšanā, ir spēkā esošs īres līgums, nav parādu par komunālajiem pakalpojumiem, un pamatojoties uz 2004.gada 21.oktobra Gulbenes pilsētas domes lēmumu, **[…]**, ir tiesīga ierosināt dzīvokļa īpašuma Viestura iela 35 - 6, Gulbene, Gulbenes novads, LV - 4401, atsavināšanu.

Pamatojoties uz Pašvaldību likuma 10.panta pirmās daļas 16.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, 73.panta ceturto daļu, kas nosaka, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu, Publiskas personas mantas atsavināšanas likuma 4.panta ceturtās daļas 5.punktu, kas nosaka, ka atsevišķos gadījumos publiskas personas nekustamā īpašuma atsavināšanu var ierosināt īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu šā likuma 45.pantā noteiktajā kārtībā, 5.panta pirmo daļu, kas cita starpā nosaka, ka atļauju atsavināt atvasinātu publisku personu nekustamo īpašumu – attiecīgās atvasinātās publiskās personas lēmējinstitūcija, šā panta piekto daļu, kas nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi, 8.panta otro daļu, kas nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, šā panta sesto daļu, kas nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus, 37.panta pirmās daļas 4.punktu, kas nosaka, ka pārdot publiskas personas mantu par brīvu cenu var, ja nekustamo īpašumu iegūst 4.panta ceturtajā daļā minētā persona; šajā gadījumā pārdošanas cena ir vienāda ar nosacīto cenu, un Attīstības un tautsaimniecības komitejas, un Finanšu komitejas ieteikumu, atklāti balsojot: ar balsīm "Par", "Pret", "Atturas", "Nepiedalās", Gulbenes novada pašvaldības dome NOLEMJ:

1. REĢISTRĒT dzīvokļa īpašumu Viestura iela 35 - 6, Gulbene, Gulbenes novads, LV - 4401, (telpu grupas kadastra apzīmējums 5001 009 0278 001 006), zemesgrāmatā kā patstāvīgu nekustamo īpašumu.

2. UZDOT Gulbenes novada Centrālās pārvaldes Īpašumu pārraudzības nodaļai veikt darbības, kas saistītas ar iepriekšminētā nekustamā īpašuma ierakstīšanu zemesgrāmatā uz Gulbenes novada pašvaldības vārda.

3. NODOT atsavināšanai Gulbenes novada pašvaldībai piekrītošo dzīvokļa īpašumu Viestura iela 35 - 6, Gulbene, Gulbenes novads, LV - 4401, kas sastāv no telpu grupas ar kadastra apzīmējumu 5001 009 0278 001 006, un pie tās piederošās kopīpašuma 466/2723 domājamās daļas no būves ar kadastra apzīmējumu 5001 009 0278 001 (Dzīvojamā māja), 466/2723 domājamās daļas no būves ar kadastra apzīmējumu 5001 009 0278 002 (šķūnis), un 466/2723 domājamās daļas no zemes ar kadastra apzīmējumu 5001 009 0278, par brīvu cenu **[…]**.

4. UZDOT Gulbenes novada pašvaldības Īpašuma novērtēšanas un izsoļu komisijai organizēt lēmuma 3.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

5. Par lēmuma izpildi atbildīga Gulbenes novada pašvaldības īpašuma novērtēšanas un izsoļu komisija.

6. Lēmuma izpildes kontroli veikt Gulbenes novada pašvaldības izpilddirektoram.

7. Lēmuma izrakstu nosūtīt: **[…]**.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 8.panta trešo daļu dokuments, kas paziņots kā ierakstīta pasta sūtījums, uzskatāms par paziņotu septītajā dienā pēc tā nodošanas pastā)) var apstrīdēt Gulbenes novada pašvaldībā vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs A. Caunītis